
Text rozhodnutia
Súd: Krajský súd Nitra Spisová značka: 19Sd/262/2013 Identifikačné číslo súdneho spisu: 4013201211 Dátum vydania rozhodnutia: 17. 06. 2014 Meno a priezvisko sudcu, VSÚ: JUDr. Viola Takáčová PhD. ECLI: ECLI:SK:KSNR:2014:4013201211.2 Uznesenie Krajský súd v Nitre v právnej veci navrhovateľa: R. Y., R. X, V., proti odporkyni: Sociálna poisťovňa - ústredie, ul. 29. augusta 8, Bratislava, invalidný dôchodok, takto r o z h o d o l : Súd konanie z a s t a v u j e . Žiaden z účastníkov konania nemá právo na náhradu trov konania. o d ô v o d n e n i e : Navrhovateľ podal odvolanie proti rozhodnutiu odporkyne č. XXX XXX XXXX X zo dňa 20. 08. 2013, ktorým mu bola podľa § 73, § 112 ods. 4 zákona č. 461/2003 Z. z. o sociálnom poistení v znení neskorších predpisov (ďalej len "zsp") zamietnutá žiadosť o zvýšenie invalidného dôchodku. V podanom odvolaní žiadal o preskúmanie rozhodnutia z dôvodu, že je po tretej operácii chrbtice, zdravotný stav sa zhoršuje, má stále bolesti a zrak sa mu zhoršil. Navrhovateľ na pojednávaní súdu dňa 17. 06. 2014 oznámil, že netrvá na pokračovaní súdneho konania a navrhol ho zastaviť. Podľa § 250h ods. 2 OSP, až do rozhodnutia súdu môže žalobca vziať žalobu späť, ak žalovanému medzitým vznikli trovy konania, rozhodne súd o ich náhrade. Podľa § 96 ods. 1 zákona, navrhovateľ môže vziať za konania späť návrh na jeho začatie, a to sčasti, alebo celkom. Ak je návrh vzatý späť celkom, súd konanie zastaví. Súd na základe späťvzatia opravného prostriedku navrhovateľa proti rozhodnutiu odporkyne o zamietnutí žiadosti o zvýšenie invalidného dôchodku konanie zastavil. O náhrade trov konania súd rozhodol podľa § 246c a § 146 ods. 1 OSP tak, že žiadnemu z účastníkov konania náhradu trov konania nepriznal, lebo konanie bolo zastavené. Poučenie: Proti tomuto uzneseniu nemožno podať odvolanie.

